Document ID: /roh_data/filtered/fineweb-2-filterrobots_roh.jsonl.gz/50318

Ils abitants e las abitantas da la Svizra han dà ora l'onn passà uschè blers daners per victualias sco anc mai. Cun 7'680 francs per chasada è quai stà passa 11% dapli ch'anc l'onn avant. Quai mussan las novas cifras da l'Uffizi federal d'agricultura ed economia da nutriment.
En consequenza ha er il commerzi en detagl svizzer fatg ina svieuta da record da prest 30 milliardas francs. Il commerzi en detagl vala sco il pli impurtant chanal da vendita da l'agricultura indigena.